Publication: Magyar Közlöny
Issue: MK-2000-130 (Year: 2000, Number: 130)
Era: 1990-2004
Section: 12. Felügyelet: az 1999. évi CXXIV. törvény szerinti
Paragraph Index: 90

28. repó ügylet és fordított repó ügylet: minden olyan megállapodás, amely értékpapír (áru) tulajdonjogának átruházásáról rendelkezik a szerződéskötéssel egyidejűleg meghatározott vagy jövőben meghatározandó jövőbeli időpontban történő visszavásárlási kötelezettség mellett, meghatározott visszavásárlási áron, továbbá minden olyan megállapodás, amely szerint a szerződés tárgyát képező értékpapírok (áruk) az eladónál vagy a vevőnél vannak elhelyezve és az ügylet biztosítékául szolgálnak úgy, hogy azokat más ügyletben sem elidegeníteni, sem megterhelni nem lehet. Az ügylet tárgyát képező és a biztosítékul szolgáló értékpapírok (áruk) a felek megállapodása alapján más értékpapírokra (árukra) kicserélhetők. Az ügylet az értékpapír (áru) eladója szempontjából repó ügyletnek, az értékpapír (áru) vevője szempontjából fordított repó ügyletnek tekintendő; 2000/130. szám

Source: https://magyarkozlony.hu/hivatalos-lapok/5d704eeb05dcd6ac0b0386e1d605d9fb783a3010/dokumentumok/0bab4499ad57b468aa5e8011db34b6fade8f8fb5/letoltes